Imtella' Ottubru 6, 2020 - Aġġornata 6 Ta' Ottubru, 2020 8:08pm Mumenti wara li ħa l-ħatra ta' Deputat Parlamentari l-Kap Nazzjonalista Bernard Grech kellu l-ewwel laqgħa mal-Prim Ministru Robert Abela fil-bini tal-Parlament. Il-Prim Ministru u l-Kap tal-Partit Nazzjonalista ddiskutew fost l-oħrajn l-immigrazzjoni u ma qablux dwar kif għandha tiġi indirizzata din il-kwistjoni minħabba r-riperkussjonijiet li jista' jkollha fil-fora Ewropej. Fl-ewwel laqgħa bejn il-Prim Ministru Robert Abela u l-Kap tal-Partit Nazzjonalista Bernard Grech spikkat il-kwistjoni tal-immigrazzjoni b'Dr Abela iħħeġeġ lil avukat Grech biex kulħadd jiġbed ħabel wieħed. Il-Prim Ministru tenna l-messaġġ li Malta hi full-up u l-Gvern qed jaġixxi dwar dan. Stqarr iżda li l-kumment ta' Dr Grech li Malta mhix 'full-up' ikkaġunat ħsara fil-messaġġ ta' Malta fid-diskussjonijiet mal-bqija tal-pajjiżi tal-Unjoni Ewropea. "Jiddispjaċini ma naqbel miegħek xejn li inti wassalt messaġġ lis-26 membru stat tal-Unjoni Ewropea li Malti mhix full up. Fixkiltni fil-ħidma tiegħi." Min-naħa tiegħu Dr Grech qal li l-immigrazzjoni taffetwa lil Maltin u l-Għawdxin kollha u li għalhekk talab lil Prim Ministru biex titwaqqaf konferenza nazzjonali dwar din il-kwistjoni. Il-Prim Mistru Abela qal li s-soluzzjoniet jinstabu fl-ixtut Libiċi u b'mekkaniżmu sodi ta' solidarjeta Ewropea u rilokazzjoni u mhux f'diskussjonijet. Waqt din l-ewwel laqgħa fl-uffiċju tal-Prim Ministru fil-bini tal-Parlament, Dr Grech talab għall-inkjesta pubblika dwar l-allegat każ ta' korruzzjoni fil-powerstation tal-Electrogas. Il-Prim Ministru Abela sfida lil Dr Grech biex jekk jaf b'xi korruzzjoni imur għand il-pulizija, u mhux jerħila biex jikteb fuq Facebook. F'kummenti li ta lil midja wara l-laqgħa, Dr Grech qal li l-Prim Ministru Abela ma fehem xejn minn dak li tkellem dwaru għaliex hu qed jitkellem dwar kull forma ta' immigrazzjoni. "Jiena tkellimt mal-Prim Ministru jiena nixtieq li ssir din il-konferenza nazzjonali u populazzjoni il-Prim Ministru għamel monologu kbir pero għall-darba oħra jidher li l-Prim Ministruma fehemnix għax jiena kont qed nitkellem dwar din l-immigrazzjoni." Fil-kummenti tiegħu lill-midja l-Prim Ministru Robert Abela qal li l-atteġjament tal-Oppożizzjoni baqa' l-istess minkejja li saret bidla fil-Kap. Qal li minflokk jipparetiċpaw f'dibatitu dwar kif se jtejjbu l-ħajja tan-nies, l-Oppożizzjoni qed tiffoka fuq inkjesti. Dwar it-talba tal-kap tal-Partit Nazzjonalista, Dr Abela qal li jekk għandu xi informazzjoni dwar allegat każ ta' korruzjoni huwa fid-dmir li jmur għand il-Pulizija. "Nemmen li Oppożizzjoni tajba b'saħħitha hija importanti għad-demokrazija b'saħħitha ma tistax tkun Oppożizzjoni distruttiva elementi distruttivi elementi formali fl-Oppożizzjoni ġewwa jihder li ħakmu b'akbar saħħa ma jidhirx li ħa jħallu dak il-proċess ta' djalogu jibqa' għaddej." Qal li lest joffri l-id tal-ħbiberija iżda mhux se jaċċetta min jaħdem kontra Malta.